space.template.Γ.+ΜΠΟΥΡΝΙΑΣ

** Γεώργιος Μπουρνιάς[[image:aipos/ΜΠΟΥΡΝΙΑΣ.jpg width="254" height="354" align="right"]] **
Ο **Γεώργιος Μπουρνιάς** εγγονός του **Αντωνίου Μπουρνιά** ενός από τους δύο αρχηγούς του επαναστατικού στρατού, στην επανάσταση της Χίου κατά το 1822, εμπνεόταν από το αρειμάνιο πνεύμα του παππού του. Είχε αρχικά εισαχθεί το 1886 εις την προπαρασκευαστική Σχολή Υπαξιωματικών της Κέρκυρας απ΄όπου αποφοίτησε το 1888 ως λοχίας. Σκοπός του ήταν να υπηρετήσει επι διετία στο Στρατό για να αποκτήσει το δικαίωμα να εισαχθεί στη Στρατιωτική Σχολή Υπαξιωματικών από τη οποία μετά από τριετή φοίτηση θα αποκτούσε το βαθμό του Ανθυπολοχαγού. Επειδή όμως τότε ανεβλήθη επ΄αόριστον η λειτουργία της Σχολής, αποχώρισε από τις τάξεις του στρατού και επανέλαβε τις νομικές σπουδές του στο Εθνικό Πανεπιστήμιο. Στον πόλεμο του 1897 υπηρέτησε ως έφεδρος λοχίας στο 2ο έμπεδο τάγμα πεζικού.Μετά από εξάμηνη υπηρεσία, προτάθηκε από τον διοικητή του ταγματάρχη **Αναστάσιο Στυμφαλιάδη** στο βαθμό του ανθυπασπιστή. Το 1912, εγκατέλειψε τις εμπορικές του επιχειρήσεις στη Σμύρνη,και ήλθε στη Αθήνα, όπου και ζήτησε να καταταχθεί αν και δεν είχε κληθεί η ηλικία του. Κατετάχθη ως εθελοντής λοχίας στο έμπεδο τάγμα Αθηνών. Ζήτησε και έλαβε έγκριση από το Υπουργείο Στρατιωτικών άδεια συγκρότησης εθελοντικού σώματος, το οποίο κατέφθασε στη Χίο με το ατμόπλοιο "**Ελδα"** στις 13 Δεκεμβρίου 1912 μέσα σε κλίμα ενθουσιασμού. Το απόσπασμά του πολύ καλά γυμνασμένο και οπλισμένο, αποτελείτο από διακρινόμενους σε κοινωνική κατάσταση και φλογερό ενθουσιασμό νέους.: Οι δεκανείς **Αγαμέμνων Ζάχος** δικηγόρος, **Ιωάννης Γραμμένος** από τη Σμύρνη (ο κατόπι πρώτος σταθμάρχης Βροντάδου), οι Χιώτες πλοίαρχοι **Κωνσταντίνος Κουφοπαντελής** (ο μετέπειτα Δήμαρχος Βροντάδου), **Λεωνίδας Μαργαρώνης**, **Κωνσταντίνος Τσούρος** ή **Χαδεμένος**ο, **Μιλτιάδης Γ. Λεμός**, **Μιλτιάδης Παναγ. Λεμός**, **Ευάγγελος Σαλιάρης** μηχανικός, **Ιωάννης Χαλκιάς** ναυτικός, **Κωνσταντίνος Φόρος**, φοιτητής φιλολογίας, **Ζαννής Χρυσοβελόνης** τραπεζίτης από το Γαλάζι της Ρουμανίας, **Μιχάλης Βολίκας** έμπορος, **Κωνσταντίνος Θεοτοκάς,** Χιώτης δικηγόρος στο Κάϊρο, **Γιανναρόπουλος Μιχαήλ**, έμπορος από την Κάρυστο, **Ιωαννίδης Θεμιστοκλής**, δικηγόρος από τη Λεμεσσό της Κύπρου, **Σαράλης Νικόλαος**, έμπορος από την Κάρυστο, **Ταμπακόπουλος Ιωάνν**ης από τη Σμύρνη, **Βασιλόπουλος Γ**, από την Κεφαλληνία, **Πανόπουλος** από την Κεφαλληνία, **Κιτριλάκης** από Κεφαλληνία και **Ποδηματάς** από Κεφαλληνία. Το σώμα τούτο, με επίμονη παράκληση του επικεφαλής **Γ.Μπουρνιά**, στάλθηκε στα Καρδάμυλα, και έδρασε αποφασιστηκέ στη στη μάχη του Καρφωτού της 20ης Δεκεμβρίου 1912.